पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को जिले में 931 नए कोरोना मरीज मिले हैं। इनमें 598 मरीज ट्रू-नॉट, आरटीसीआर टेस्ट और 333 मरीज एंटीजन टेस्ट में ये ट्रेस हुए हैं। 17 कोरोना मरीजों की मौत भी हुई है। दुर्ग निगम के आयुक्त हरेश मंडावी भी कोरोना संक्रमित पाए गए हैं। उन्होंने अपील की है कि जो भी उनके संपर्क में पिछले कुछ दिनों से रहे हैं, वें होम क्वारेंटाइन में हो जाएं। साथ ही अपनी कोरोना जांच जरूर कराएं।
इधर जिले में कोरोना संक्रमितों की संख्या बढ़कर 88,365 हो गई है। इसमें 82,452 मरीजों की रिकवरी और 1434 की मौत हो चुकी है। सोमवार को हुई 17 मौतें इसमें शामिल हैं। अब जिले में एक्टिव मरीजों की संख्या 3536 रह गई है। इतने एक्टिव मरीज सोमवार से पहले जिले में 23 मार्च को रहे। इसके बाद 15 अप्रैल तक एक्टिव मरीजों को ग्राफ रोज बढ़ता गया। इसके बाद से इसमें निरंतर गिरावट दर्ज की जा रही है। जिले में पिछे कुछ दिनों से रैपिड एंटीजन की जांच बढ़ाई गई है। जिले में सभी जगहों पर इससे ही जांच हो रही है। आरटीपीसीआर जांच रेलवे स्टेशन, जिले की सीमाओं व हॉस्पिटल में भर्ती मरीजों की हो रही है। इस हिसाब से संक्रमण की दर में कमी की बात कही जा रही है।
खतरा बरकरार : जानिए किस टेस्ट में कितने पॉजीटिव मिले
ट्रू-नॉट व आरटीपीसीआर टेस्ट में 26% पॉजीटिव
सोमवार को जिले के ट्रू-नॉट और आरटीपीसीआर विधि से लिए गए कुल 2335 सैंपलों की जांच की गई। इसमें कुल 598 सैंपलों की रिपोर्ट पॉजीटिव आई। इस तरह इस टेस्ट में संक्रमण की दर 26 % मिली। इसमें बाहर से आने वाले रेलवे यात्री, बॉर्डर पर होने वाली जांच शामिल है। इसके अलावा कुछ सैंपल बैकलाग के हैं, जो पिछले हफ्तेभर से लंबित रहे हैं। उनकी रिपोर्ट जारी की गई।
कोरोना के ट्रीटमेंट की नई गाइड लाइन जारी की गई
सोमवार को हेल्थ डिपार्टमेंट ने कोरोना के इलाज की नई गाइड-लाइन जारी की है। इसमें संचालनालय ने गर्भवतियों और बच्चों को दूध पिलाने वाली महिलाओं को संक्रमित होने पर आइवरमैक्टिन ड्रग देने से मना किया गया है। इसकी जगह इनको हाईड्राक्सी क्लोरोक्वीन देने की सलाह दी गई है। आदेश का तुरंत पालन करने के लिए सभी जिलों को निर्देशित किया गया है।
रैपिड एंटीजन टेस्ट में 12% मरीज संक्रमित मिले
रैपिड एंटीजन टेस्ट के लिए सोमवार को जिले में कुल 2750 संदेहास्पदों के सैंपल लिए गए थे। इनकी जांच करने पर कुल 333 सैंपल पॉजीटिव मिले। इस तरह से रैपिड टेस्ट से 12 % लोगों में कोरोना वॉयरस मिला। खास बात यह है कि इस समय जिले में रैपिड किट से जांच सबसे ज्यादा हो रही है। शासन के निर्देश पर हेल्थ विभाग ने एंटीजन किट से जांच का दायरा बढ़ाया है।
75 वर्ष की बुजुर्ग ने जीत ली कोरोना से जंग, छुट्टी
संक्रमित होने के बाद शंकराचार्य सरकारी कोविड हॉस्पिटल में भर्ती कराई गई 75 वर्षीय द्रोपदी वर्मा ने कोरोना से जंग जीत ली। संक्रमण से मुक्ति मिलने के बाद सोमवार को उनकी छुट्टी कर दी गई। सीएमएचओ डॉ. गंभीर सिंह ने बताया कि जब वह भर्ती हुई थीं, तब उनका सीटी स्कोर 22 और ऑक्सीजन लेवल 60 था। इसके बाद से लगातार महिला का इलाज किया गया और वे स्वस्थ हो गईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn